Adib Boroumand

Adib BOROUMAND (; la 11an de junio 1924 en Gaz (گز), distrikto Borkhar (برخوار), Esfahano, Persio (hodiaŭa Irano) – la 13an de marto 2017, en Teherano) estis irana poeto, politikisto kaj advokato. Li estis la estro de la gvidantara konsilio kaj prezidento de la centra konsilio de la Nacia Fronto de Irano . Li estas konata kiel la nacia poeto de Irano بیانیه جبهه ملی ایران در مورد ترمیم هیت  jebhe.net (en la persa).

 Vivo 
Lia patro estis verkisto kaj historiisto, kaj lia patrino estis interesita pri eduko kaj kulturo. En la aĝo de dek ses jaroj li komencis verki prozon.

Li komencis sian politikan karieron dum la brit-sovetia invado de Irano. Li verkis pri irana naciismo, kaj kritikis la regadon de Reza Khan kiun li nomis diktatoro. Li ankaŭ kritikis la invadajn fortojn, kaj verkis kontraŭ kapitalismo kaj en favoro de naciismo kaj patriotismo. Liaj poemoj aperis en gazetoj en Teherano kaj Esfahano. Dum tiu ĉi periodo li publikigis sian unuan libron. La populareco kiun li akiris gajnis al li la kromnomon "la nacia poeto" .

En septembro 1942, Boroumand komencis studi en Teherano, kaj kompletigis bakalaŭron en juro de la Universitato de Teherano. Krome, li studis literaturon, kaj akiris scion pri la franca kaj la araba. Li verkis pri la neceso reformi la Persion. En sia dua libro li priskribis kaj kritikis la malbonajn vivkondiĉojn, donante voĉon al la plimulta opinio en la lando tiutempe. Boroumand rifuzis esti nomumita al posteno kiun li estis ofertita kiel prokuroro en Ardabilo. Li laboris kiel sendependa advokato, kaj funkciis dum jaroj kiel advokato por la Nacia Banko de Irano .

Dum la Irana krizo en 1946, Boroumand estis politika aktivulo kaj verkis por la opozicio de la Azeri Demokrata Partio kaj Ĵaafar Pisehuri (), kvankam li havis proksimajn rilatojn al la komunista partio Toda ().

 Politiko 
Borromand estis subtenanto de la nacia movado de ĉefministro Mohamad Mosadek kaj la ŝtatigo de la petrolindustrio, kiel multaj irananoj de lia tempo. Li verkis multajn kantojn en subteno de Mosadek, kiuj estis utiligitaj kiel propagando fare de la registaro, kaj interalie estis distribuitaj en pamfletoj kaj elsenditaj en la radio. Dum la puĉo en Irano en 1953, li batalis kontraŭ la nova registaro, nomante la registaron de Mohammad Reza Shah Pahlavi "diktatoro". Pro tiuj aferoj kaj lia opozicio, li estis malliberigita plurajn fojojn. En 1960 li iĝis centra membro de la Dua Nacia Fronto kaj postulis revolucio. Li estis elektita kiel unu el la kvin membroj de la Konsilio kiel parto de la reorganizado de la Front National fare de Karim Sanjabi (کریم سنجابی).

Post la irana revolucio, li estis unu el la gvidantoj de la Nacia Fronto kaj estris la partion de 1993 ĝis 2017. En ĉi tiu rolo, li postulis libereco kaj demokratio en Irano. En sia naskiĝloko li establis la t.n. "Domo de Kulturo" .

 Referencoj 

 Eksteraj ligiloj 


 Irana Nacia Fronto
 Kultura Centro Adib Boroumand

Kategorio:Iranaj poetoj
Kategorio:Perslingvaj poetoj
Kategorio:Iranaj politikistoj
Kategorio:Iranaj disidentoj
Kategorio:Iranaj pordemokratiaj aktivuloj
Kategorio:Mortintoj en 2017
Kategorio:Naskiĝintoj en 1924